
Cel întâi istoric... a fost Cantemir, un cap genial, căruia niciodată nu i-a 
lipsit puterea de a străbate prin problemele cele întunecoase ale trecutului. 


În Etymologicum Magnum Romaniae, tom IV, B., 1898, p. VIII. 


În privirea literară, dacă nu şi în cea politică, Dimitrie Cantemir va trăi 
cât însăşi limba. 

Bogdan PETRICEICU-HASDEU, D. Cantemir, Descrierea Moldovei, Bu- 

cureşti, 1965, p. 318. 


Adevărata şi cea mai nobilă curiozitate este aceea care se uneşte cu o 
caldă iubire pentru scopul cercetărilor întreprinse. Aşa a fost setea de ştiinţă, 
revărsată asupra atâtor tărâmuri, a lui Dimitrie Cantemir, cel care a murit la 
cincizeci de ani cu aceeaşi ochi lacomi de a pătrunde tot ceea ce se găsea în 
raza lor de privire şi gata de a pune în cărţi noi toate alte gânduri. 

EI a fost în această nesfârşită tinereţe a lui, desigur, un entuziast în cel 
mai curat înţeles al cuvântului. 

Nu i-a plăcut numai de ce vădesc şi descopăr cărţile, în multe limbi, pe 
care le-a răscolit cu degetele nerăbdătoare ale frumoasei mâini de stăpânire. 
Ci asupra fiinţei omeneşti înseşi s-a întins această patimă nebiruită, de care 
s-a zbuciumat din anii celor dintâi încercări până în clipa când moartea sin- 
gură l-a împiedicat de a merge mai departe. 

N-are deloc aerul unui savant veştejit din pragul însuşi al vieţii publice 
acel frumos tânăr cu profil curat, cu buzele subţiri umbrite de o fină mus- 
taţă, cu nasul sau, mai curând, peruca de modă apuseană cu buclele curgând 
pe umeri, pe care-l înfăţişează portretul lui, de un necunoscut pictor apu- 
sean. Jucăria cu prefacerea în dobitoace şi păsări ale fabulei a cunoscuţilor, 
prieteni şi duşmani, din jurul său, din Istoria ieroglific| arată că-i plăcea pe 

vremea aceea a băsnui asupra istoriei, în care era însuşi atât de intim ames- 
tecat, a vremii sale. 

Cronicile vremii şi un grec ocrotit la curtea domnilor Moldovei ne arată 
pe un om care vădit cauta să-şi câştige prietenii bune pentru un scop mare, 
pentru una din acele încercări ce hotărăsc asupra vieţii şi asupra unei ţări 
întregi. Ca un fiu pentru cei bătrâni, ca un frate pentru cei de-o seamă cu 
dânsul, ca un părinte pentru cei tineri. Iubirea lui se îndreaptă mai ales către 
acest tineret, care el însuşi, şi de mult, alergând sub toate steagurile creştine, 
se luptă, se cere la lucruri noi şi râvneşte necontenit la isprăvi extraordinare, 
la mari vitejii, la lovituri de aventură. 

Nicolae IORGA, Sfaturi pe ]Jntuneric. Conferinţe la radio, Editura Militară, 

Bucureşti, 1976, p. 73-76. 


Pentru a înţelege Istoria ieroglifi] , întrebarea principală este motivul pen- 
tru care a alcătuit Dimitrie Cantemir această scriere şi cărui scop era hărăzită. 

În această carte care aruncă un văl poetic şi filozofic asupra realităţii urâte 
şi triste, autorul a scris în ascuns ceea ce nu putea striga în gura mare, a 
notat pentru posteritate ceea ce nu putea spune pentru vremea lui, cel puţin, 
pentru cei mai mulţi din vremea lui. Istoria ieroglifid. este o operă semnifica- 
tivă, se citeşte greu, dar cu folos pentru înţelegerea vremilor, a gândirii auto- 
rului şi a gradului la care ajunseseră literatura şi gândirea românească. 

Autorul a adoptat această formă literară pentru scrierea lui, deoarece 
dezvăluia secrete politice şi personale, fapte care ar fi putut fi primejdioase 
pentru autor dacă le-ar fi dat în vileag în chip public. Mai ales că aceste fapte 
ating onoarea unor familii boiereşti şi domneşti. 

Este evident că Istoria ieroglific| a fost o istorie secret] , citită sub manta, 
destinată unor oameni de încredere şi... posterităţii. Se poate ca unele copii 
să fi circulat fără cheie, lăsând pe cititor să bănuiască numai. 

În literatura bizantină există un caz celebru de asemenea scriere istorică 
secretă. Procopios din Cesarea, după ce scrisese istoria oficială a lui lustini- 
an, a scris şi Istoria secret[ , dând pe faţă scandalurile şi imoralitatea care se 
ascundea sub strălucirea de suprafaţă a acelei domnii. Este sigur că Dimitrie 
Cantemir a cunoscut operele lui Procopios, pe care-l foloseşte în Hronicul 
vechimii a romano-moldo-vlahilor. Pe de altă parte, se ştie că în Apus, în seco- 
lul al XVII-lea pamfletul politic ajunsese la forme literare superioare. Dimi- 

trie Cantemir l-a combinat cu o imaginaţie aproape orientală de basme, 
creând un gen literar cu totul inedit. 
P P PANAITESCU, Dimitrie Cantemir. Viaţa 4 opera, Editura Academiei 
Române, Bucureşti, 1958, p. 75-90. 


Opera literară viabilă a lui Dimitrie Cantemir este Istoria ieroglific[ , 
adevărat Roman de Renard românesc, însă cu scopuri polemice. Metoda de 
a travesti observaţia asupra oamenilor în figuraţie zoologică e de o tradiţie 
străveche şi durabilă şi lăsând la o parte genul fabulistic, ilustrat de Firen- 
zuola, de La Fontaine, în 1802, abatele Casti relua, aproape cantemirian, 
tema în Gli animali parlanti. Fraza scriitorului s-a limpezit acum şi dacă mai 
păstrează sintaxa ampoloasă latină, cadenţa de imperfecte în care intenţia 
rimei persiflatoare e adesea vădită, invenţia verbală extraordinară, portre- 
tistica grotească dau istoriei o savoare rară. Scolasticismul din Divan este 
aici cultivat cu conştiinţă în scopuri caricaturale, după procedeul lui Voltaire. 
Pe Eliodor, scriitorul l-a urmat în punerea începutului la mijloc şi a mijlocu- 
lui la început. Toţi cei care au răsfoit Istoria ieroglific] s-au interesat numai 
de substratul istoric, luând în serios ca document fiece punct. Totuşi chiar 
fără cifru, şi oricine vede că, fără a destăinui mult peste ceea ce ştie, roman- 
cierul s-a complăcut în ficţiune. 


kk 


Cantemir are talent, evident în muzica frazei, în ideea de a percepe con- 
cret figurile simbolice ale constelaţiilor. Cronicarii au farmec lingvistic şi dar 
de povestire, Cantemir e scriitor, creator, aducând idei şi combinaţii. Figura 
lui, umbrită până azi, e a unui om superior. Voievod luminat, ambițios şi 
blazat, om de lume şi ascet de bibliotecă, intrigant şi solitar, mânuitor de 
oameni şi mizantrop, iubitor de Moldova lui după care tânjeşte şi aventuri- 
er, cântăreţ în tambură, ţarigrădean, academician berlinez, prinţ rus, croni- 
car român, cunoscător a tuturor plăcerilor pe care le poate da lumea, Dimi- 
trie Cantemir este Lorenzo de' Medici al nostru. 

G. CĂLINESCU, Istoria literaturii rom” ne de la origini p'nl[ In prezent, 

Fundaţia Regală pentru Literatură şi Artă, Bucureşti, 1941, p. 44, 47. 


Dacă nu s-ar cere să caracterizez prin anticipație şi în chip fabulos figu- 
ra lui Dimitrie Cantemir, nu aş alege ca simbol nici îngerul din alte tărâmuri, 

nici leul, nici vulturul din lumea noastră, ci o ființă pe jumătate reală, pe 
jumătate de poveste şi legendă: unicornul. Simbolul ar fi desigur cel mai po- 
trivit să lege la un loc contururile pământeşti şi cele nepământeşti ale 
apariţiei ce ne preocupă. Interesant e că în Istoria ieroglific| , operă în care 
Cantemir povesteşte în formă alegorică întâmplările printre care viaţa până 
la o anume vârstă, cu atâtea fundături şi ieşiri, l-a amestecat sau l-a încur- 
cat, boierii moldoveni şi munteni figurează sub numiri, unii de dobitoace, 
alţii de păsări, şi iarăşi alţii sub numiri de corcituri mitologice. Ni se vorbeşte 
aici despre corb şi vidră, despre struţocămilă, leopard şi elefant. Sub aceste 
numiri se ascund personaje istorice precum Constantin Brâncoveanu, cu- 
tare Duca, cutare Racoviţă... În fabulos deghizata Istorie ieroglifid , Dimit- 
rie Cantemir însuşi îşi joacă rolul sub înfăţişarea Inorogului, numele slav, 
adoptat de cronicarii noştri, al Unicornului. Inorogul, animal cu copite 
nedespicate, având un fantastic corn lung, ce izbucneşte drept înainte din 
mijlocul frunţii, reprezintă una din plăsmuirile cele mai sugestive ale 
imaginaţiei mitologice. Inorogul, animal de o sălbăticie de nedomesticit, dar 
sublimat totodată, unealtă a miraculosului adesea, era în literatura medi- 
evală un simbol al castităţii, şi prin derivație apoi şi un animal al puterii spir- 
ituale. 

Viaţa lui D. Cantemir e o viaţă la răscruce de vremuri şi rezumă, prin 
profilul ei abrupt, prin peripeţiile ce o înalţă şi o sfâşie, un ansamblu de situaţii 
dintre cele mai dramatice ale istoriei noastre. 

Lucian BLAGA, Izvoare, Editura Minerva, Bucureşti, p. 141-147. 


Istoria ieroglific| poate fi asemuită unui roman social prin toată acea sub- 
structură, pe care se întemeiază fabulaţia şi care nu e alta decât însăşi viaţa 
principatelor, moldovenesc şi muntenesc, în decurs de şaptesprezece ani, între 
1688 şi 1705 — cu alte cuvinte între începutul domniei lui Brâncoveanu şi 
cea de a doua domnie a lui Antioh Cantemir, Elefantul sau Filul pe iero- 
glificeşte, şi pe care mezinul nu-l cruţă defel de săgeți din cele mai bune —, 
viaţa politică în primul rând, ale cărei ițe răsucite şi încurcate de continue 
rivalități pentru domnie sunt trase cu brutalitate de la Poartă, din Cetatea 
Epithimii sau a Poftei, cum îi spune Cantemir în romanul său... 

Şi toată această desfăşurare de întâmplări, toată această încrucişare de 
drumuri, tot acest război al râvnelor şi dezamăgirilor, toată această gâlceavă 
a patimilor, tot acest machiavelism de Fanar, se desfăşoară într-un ritm atât 
de viu şi de susţinut, încât impresia că deschizi, în mână cu singurul fir ari- 

adnic al scărilor tâlcuitoare, în labirintul geometric al unui pasionant roman 
de aventuri, stăruie tot timpul. Negreşit: roman social, memorii şi roman de 
aventuri — Istoria ieroglific| este toate acestea la un loc, cu precizarea numai 
că în modul care toate acestea se realizează e unul perpetuu alegoric, că 
drumul nu e din cele mai lesnicioase şi că multe din părţile străjuite ale aces- 
tui castel din basme pot şi trebuie să fie forţate, fără ca după canaturile dense 
şi enigmatice să pândească ameninţători ochi de balauri. Şi cu aceasta ne 
întoarcem la arta literară a lui Dimitrie Cantemir, la expresia romanului său, 
la timbrul său particular, la stilul socotit obscur când nu şi greoi, la toate acele 
note specifice ce ţin de însăşi natura Istoriei ieroglifice. 

În ce măsură însă toată această construcţie, inaccesibilă la prima vede- 
re, este, totuşi, în ciuda ornamentaţiei prea încărcate, mai puţin opera unui 
alexandrinism steril şi, dimpotrivă, rodul viabil al unui artist hrănit nu nu- 
mai la izvoarele celor mai iscusiţi dascăli ritoriceşti, dar şi la acelea autentic 
populare, nimic n-ar putea-o mai bine arăta decât un popas la câteva din 
paginile acestei complexe ficțiuni. 

PERPESSICIUS, Menliuni de istoriografie literar[ = folclor, 1948-1956, ES- 

PLA, Bucureşti, 1957, p. 286-304. 


Desigur, cronicarii moldoveni Grigore Ureche şi Miron Costin, sau urmaşul 
său de o generaţie cu dânsul, loan Neculce, au scris mai limpede ca el şi s- 
au făcut mai accesibili, lectura lor necerând din partea cititorului mijlociu 
un efort oarecare. Ca Dimitrie Cantemir, cei doi sus-numiţi înaintaşi au bene- 
ficiat de aproximativ aceeaşi şcoală latinească, dar nici ei, nici Neculce nu 
şi-au împletit învăţăturile acesteia cu lecturile baroce ale stilisticii Orientu- 
lui Apropiat, care şi-a pus pecetea pe fraza şi pe imaginaţia mai învățatului 
lor emul. De ce am ascunde-o. Dacă socotim Istoria ieroglific| , fără exage- 
rare, capodopera scriitorului, în plenitudinea talentului său la data compu- 
nerii ei, trebuie să recunoaştem însă că această operă capitală, monument 
al imaginaţiei şi al expresiei poetice, a primit altoiul unei culturi răsăritene, 
turco-arabo-persane şi că peste arborele înfipt în huma generoasă a Ţării 
Moldovei a crescut, înfăşurându-l din toate părţile, viţa de vie sălbatică a 
cărei sămânță a fost adusă de vânturile meleagurilor îndepărtate. Fraza însăşi 
cu rime interioare, cu verbele la acelaşi timp, cadenţate monoton, într-o ar- 
borescenţă totuşi impresionantă, este străină de geniul limbii noastre, dar 
lexicul şi sucul acestuia stăruie cu vitalitate, păstrându-i farmecul. 

Şerban CIOCULESCU, Itinerar critic, vol. II, Editura Eminescu, Bucureşti 

1976, p. 81-87. 

Istoria ieroglific| ne înfăţişează efortul unui mare scriitor, care este şi un 
mare învăţat, de a da limbii române o formă literară. 

Prin cultura lui poliglotă şi cunoaşterea aprofundată a limbii române vor- 
bite, Dimitrie Cantemir a fost pus în situaţia de a cunoaşte şi a mânui expre- 
sii şi cuvinte rare. Dar Cantemir nu este numai un meşter al cuvântului. În 
munca sa de scriitor, el a făcut apel la literaturile occidentale şi orientale, pe 
care le cunoştea deopotrivă. 

Istoria ieroglific| trebuie deci considerată ca o încercare făcută de un om 
de talent de a crea o limbă literară românească cu un moment mai devreme. 
A trebuit să treacă mai bine de un veac pentru ca, în împrejurări favorabile, 
să se ivească o pleiadă de scriitori care, independent de Cantemir, vor relua 
munca sa şi vor reuşi în această întreprindere. Opera lui Dimitrie Cantemir, 
cunoscută prea târziu pentru a fi contribuit în mod util la formarea limbii 
noastre literare, apare, în izolarea ei, ca un monument de preţ al culturii 
româneşti din secolul al XVIII-lea. 

Al. ROSETTI, Buletin £iinţific, Secţiunea de ştiinţa limbii, literatură şi artă, 

tom Î, nr. 1-2, 1951, p. 15-23. 


Simţi, parcurgând scrierile sale — care depăşesc în număr şi varietate 
orice altă operă anterioară a vreunui creator român — succesiunea anotim- 
purilor vieţii, de la contemplarea lacomă a lumii, cu orgia de imagini în cu- 
lori pe care o proiectează în operă, la experienţa oamenilor şi a vieţii, născând 
satira şi melancolia, apoi împlinirea în edificii monumentale de vastă exploa- 
tare documentară, de profundă gândire şi de incisivă ironie. 

Istoria ieroglific] este o poemă eroi-comică în proză, inspirată din adevărul 
societăţii contemporane, un roman cu tâlc, menit a fi gustat de contemporani 
în felul — să zicem — al Bietului Ioanide, dar pe care astăzi îl citim pentru 
pura literatură dintr-însul, detaşaţi de modelele posibile sau inventate. Scriin- 
du-l, Cantemir, care avea geniul satiric al lui Budai-Deleanu, a dat curs vocației 
sale scriitoriceşti. Opera este fără îndoială şi un catarsis al amărăciunilor şi al 
veninului acumulat de omul politic contrariat în aspiraţiile sale, dar adevărata 
valoare stă în faptul că autorul uită de caracterul critic al personajelor, ani- 
male, păsări şi peşti, lăsându-se furat de lumea fabuloasă căreia i-a dat naştere. 

George IVAŞCU. În Istoria literaturii rom! ne, Vol. 1, Editura Ştiinţifică, 

Bucureşti, 1969, p. 243-249. 

Istoria ieroglific| , scrisă la Constantinopol în 1705, este opera literară cea 
mai însemnată a lui D. Cantemir, roman alegoric cu personaje din lumea 
animală ca Le roman de Renard, şi pamflet politic asemenea Istoriei secrete 
despre domnia împăratului Justinian de Procopios din Cesarea. Autorul a 
împrumutat numai un procedeu tehnic din Etiopica lui Eliodor (punerea 
mijlocului la început şi a începutului la mijloc), în rest servindu-se de deco- 
ruri din Halima, de măşti din Bestiarii, de parabole populare şi de cugetări 
din Homer, Horaţiu, Hesiod, Sf. Augustin şi Miron Costin. 

Construcţia latină a frazei, ascunderea eroilor sub nume de animale 
adesea himerice, încifrarea întâmplărilor în ieroglife, proporţiile neobişnuite 
ale scrierii (ediţia Academiei trece de peste 400 de pagini) sperie pe citi- 
torul dornic de a pătrunde arcanele fabulei; adevărul este că romanul, com- 
plicat din punct de vedere stilistic până la baroc şi bombasticism, nu dezvăluie 
prea multe lucruri inedite din viaţa autorului şi a contemporanilor săi. 
Imaginaţia epică e săracă, în schimb darul de a vedea aspectul grotesc, cari- 
catural, al lucrurilor şi fiinţelor, gustul ficţiunii fantastice sunt, tot atâtea la- 
turi ale talentului lui Dimitrie Cantemir. 

Tendinţa principală a scrierii rămâne cea satirică, şi în această direcţie 
scriitorul a îndreptat toate mijloacele artistice de care dispunea. Mai mult 
decât un roman cu subiect epic şi caractere, Cantemir a vrut să facă un pam- 
flet politic pornind de la fapte şi eroi reali, cărora ochiul său le-a dat aparenţe 
bufone comice. Scriitorul a fost nevoit să recurgă iniţial la forma alegorică 
pentru a se pune la adăpost de urmări şi a oferi o carte cu sensuri, de citit 
sub manta, numai mai târziu dezvăluite prin scară. 

Istoria ieroglific[ , scrisă la vârsta de 32 de ani, este opera literară cea mai 
importantă a lui Dimitrie Cantemir şi întâia creaţie adevărată din literatura 
noastră. 

Alexandru PIRU, Istoria literaturii rom” ne — Perioada veche, vol I, Edi- 

tura Didactică şi Pedagogică, Bucureşti,1970, p. 336-365. 


Pamflet şi carte de înţelepciune, povestire cu prefiguraţii de roman şi re- 
actualizare a scrierilor din genul Fiziologului, Istoria ieroglific| îl interesează 
pe cititorul de azi pentru bogăţia ei uimitoare, chemându-l să dezlege tainele, 
pecetluite de un ermetism surâzător, să-i cuprindă frumuseţile, mângâiate 
de inteligenţa ce nu se lasă amăgită, şi să-i cuprindă versul uman, asemănător 
celui din epopeile homerice. Lectura nu e uşoară, aşa cum autorul şi-a aver- 

tizat cititorul contemporan cu el; a devenit mai grea pentru noi, mai ales 
datorită faptului că nu mai practicăm acelaşi gen de lectură ca cititorii din 
vremea Inorogului: în locul lecturii intensive, care nu părăsea o pagină până 
nu-i descoperea toate straturile înţelesurilor şi felurimea frumuseţilor, noi 
practicăm lectura extensivă, care acumulează cât mai multe cărţi. În numele 
acestei practici s-a vorbit despre faptul că scrierea principelui s-ar preta la 
selecţia soldată cu mutilarea în cele mai frumoase pagini. Ca şi Divina Come 
die, istoria lui Cantemir nu cuprinde pagini frumoase şi pagini îngropate de 
timp; ea formează un tot. Şi de aceea trebuie citită în clipele de răgaz, even- 
tual în paralel cu cine ştie ce povestire mai diluată. 

Dacă ar fi fost tipărită în timpul vieţii scriitorului, cu siguranţă că mulţi ar 
fi citit-o pentru a râde pe seama lui Racoviţă, a lui Ţifescu, a Ruseteştilor; 
dar, nu este mai puţin sigur, că mulţi ar fi parcurs-o pe îndelete, reluând 
poveştile şi învățând pe dinafară sentinţele. 

Alexandru DUŢU, Prefa!| la Istoria ieroglific] , ediţia a II-a B. PT. , Edi- 

tura Minerva, Bucureşti, 1983, p. XIX. 


Operă de ură şi răzbunare Istoria ieroglific| îşi sacrifică acest caracter 
pentru a putea vorbi despre om şi neliniştile lui de todeauna. De la un nivel 
al său, cartea încetează să fie numai o istorie ieroglific| ; ea devine o istorie a 
situaţiilor fundamentale. Prin aceasta tocmai Istoria ieroglific. — departe de 
a fi o apariție surprinzl toare, aproape improbabil — poate fi înscrisă într-o 
tradiţie a literelor româneşti, cu strălucire ilustrată de câteva cărţi scrise până 
la 1705. Ne gândim la acele opere având caracter de interogaţie asupra ros- 
turilor şi şanselor omului, situate pe un segment evolutiv mărginit, la celălalt 
capăt, de )nv || turile lui Neagoe Basarab. Fiecare dintre ele rezumă o expe- 
rienţă şi o prezenţă în aşa fel încât să câştige adeziunea la valorile supreme 
pe care le proclamă şi care sunt, întotdeauna, acelea ale vieţii. 

Doina CURTICĂPEANU, Melanholia neasemuitului Inorog, Editura Dacia, 

1973, p. 16. 


Dimitrie Cantemir se prezintă în închipuirea noastră ca o imagine supe- 
rioară a erudiţiei. Dorinţa lui de a cunoaşte legile universului şi mecanismul 
vieţii sociale e uriaşă, asociindu-se în conştiinţa noastră cu eforturile eroilor 
de legendă. Aşa apare el în scrisul său, care poartă semnul îndrăznelii. Dar, 
înainte de a fi om erudit, D. Cantemir un om de acţiune. Fiecare din scrie- 

rile sale se naşte dintr-o confruntare cu realitatea istorică a concepţiilor sale 
despre om şi societate, despre popor şi drepturile lui la libertate. 


kk 


Istoria ieroglific| e o capodoperă a literaturii româneşti. Ea îmbină per- 
fect cugetarea sentenţioasă filosofică cu expresia literară, limbajul logic cu 
imaginea poetică, rămânând o creaţie aproape irepetabilă în istoria spiritu- 
ală a poporului nostru. 


kk 


Este Istoria ieroglific , cum se susţine, un pamflet?... Părerea aceasta nu 
poate fi acceptată, nici sub titlu de tendinţă. Dacă ne-am orienta la sentinţele 
romanului, am putea clasa opera lui Cantemir la genul caracterelor, de felul 
acelor ale lui Teofrast sau La Bruier. Fragmentele cele mai mari şi mai nume- 
roase ale cărţii se încadrează perfect în genul dialogurilor. În sfârşit, satira, 
deseori violentă, nu dă dreptul de a trece această scriere la pamflete. Ter- 
menul cel mai adecvat pentru Istoria ieroglific| rămâne, totuşi, acela vechi de 
roman satiric, acţiunea bazându-se pe naraţiune, descriere, dar nu pe dis- 
curs. 

Vasile COROBAN, Dimitrie Cantemir — scriitor umanist, Editura Cartea 

moldovenească, Chişinău, 1973, p. 157, 183, 281. 


